[{"text_idx": "#000000", "text": "UURING: liha asendamine ubadega on kasulik luudele"}, {"text_idx": "#000001", "text": "Uues uuringus leiti, et punase ja to\u0308o\u0308deldud liha asendamine kaunviljadega annab sama palju valku ja on luude tervisele kasulik."}, {"text_idx": "#000002", "text": "Hiljuti ajakirjas British Journal of Nutrition avaldatud Helsingi u\u0308likooli po\u0303llumajandus- ja metsandusteaduskonna uuringus uuriti herneid ja ube sisaldavate toitude menu\u0308u\u0308sse lisamise vo\u0303imalikke eeliseid. U\u0308leminek taimsetele valkudele mitte ainult ei sa\u0308ilita asendamatute aminohapete omastamist, vaid ei avalda ka kahjulikku mo\u0303ju luu ainevahetusele."}, {"text_idx": "#000003", "text": "Uuring toob va\u0308lja punase ja to\u0308o\u0308deldud liha tarbimise va\u0308hendamise olulisust keskkonnaso\u0303bralikuma toitumise saavutamiseks. Samal ajal ro\u0303hutatakse, et kaunviljade, nagu herneste ja ubade, tarbimise suurendamine on valkude ka\u0308ttesaamise kohapealt hea valik."}, {"text_idx": "#000004", "text": "Uuringusse, mida nimetatakse BeanMani uuringuks, kaasati 102 Soome meest ja uuring kestis kuus na\u0308dalat. U\u0308ks ru\u0308hm ja\u0308rgis toitumiskava, mis sisaldas 760 grammi punast ja to\u0308o\u0308deldud liha na\u0308dalas, mis vo\u0303rdub 25 protsendiga nende valgu kogutarbimisest ja esindab Soome meeste keskmist valgutarbimist. Teine ru\u0308hm ja\u0308rgis kava, mis keskendus kaunviljadel po\u0303hinevatele toiduainetele, peamiselt hernestele ja ubadele."}]